Document ID: 31993D0397

ΑΠΟΦΑΣΗ ΤΗΣ ΕΠΙΤΡΟΠΗΣ της 14ης Ιουλίου 1993 για την τέταρτη τροποποίηση της απόφασης 93/242/ΕΟΚ για την εισαγωγή στην Κοινότητα ορισμένων ζώντων ζώων και των προϊόντων τους, καταγωγής ορισμένων ευρωπαϊκών χωρών, σε ό,τι αφορά τον αφθώδη πυρετό
(93/397/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 91/496/ΕΟΚ του Συμβουλίου της 15ης Ιουλίου 1991 για τον καθορισμό των βασικών αρχών σχετικά με την οργάνωση των κτηνιατρικών ελέγχων των ζώων προέλευσης τρίτων χωρών που εισάγονται στην Κοινότητα και για την τροποποίηση των οδηγιών 89/662/ΕΟΚ, 90/425/ΕΟΚ και 90/675/ΕΟΚ (1), όπως τροποποιήθηκε τελευταία από την απόφαση 92/438/ΕΟΚ (2), και ιδίως το άρθρο 18 παράγραφος 7,
την οδηγία 90/675/ΕΟΚ της Επιτροπής της 10ης Δεκεμβρίου 1990 για τον καθορισμό των βασικών αρχών σχετικά με την οργάνωση των κτηνιατρικών ελέγχων των προϊόντων προελεύσεως τρίτων χωρών που εισάγονται στην Κοινότητα (3), όπως τροποποιήθηκε τελευταία από την οδηγία 92/118/ΕΟΚ (4), και ιδίως το άρθρο 19 παράγραφος 7,
την οδηγία 90/425/ΕΟΚ της Επιτροπής της 26ης Ιουνίου 1990 σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγροάς (5), όπως τροποποιήθηκε τελευταία από την οδηγία 92/118/ΕΟΚ, και ιδίως το άρθρο 10,
Εκτιμώντας:
ότι η Επιτροπή έχει λάβει αποδεκτές γραπτές διαβεβαιώσεις από την Πολωνία σχετικά με τις εγγυήσεις για την εξαγωγή ζώντων ζώων στην Κοινότητα- ότι μπορεί να επιτραπεί τώρα στην Πολωνία να εξάγει ζώντα ζώα στο πλαίσιο των διατάξεων ΙΙ της απόφασης 93/242/ΕΟΚ της Επιτροπής της 30ής Απριλίου 1993 σχετικά με την εισαγωγή στην Κοινότητα ορισμένων ζώντων ζώων και προϊόντων τους, καταγωγής ορισμένων ευρωπαϊκών χωρών, σε ό,τι αφορά τον αφθώδη πυρετό (6), όπως τροποποιήθηκε τελευταία από την απόφαση 93/372/ΕΟΚ (7)-
ότι, γι' αυτό το λόγο, πρέπει να τροποποιηθεί η απόφαση 93/242/ΕΟΚ-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση 93/242/ΕΟΚ τροποποιείται ως εξής:
1. Στο παράρτημα Α, απαλείφεται η λέξη "Πολωνία (1)".
2. Στο παράρτημα Β, απαλείφεται η υποσημείωση (2) μετά τη λέξη "Πολωνία".
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 14 Ιουλίου 1993.

Labels: 3
17
18
6